มีผื่นขึ้นเม็ดแดงๆบริเวณหน้าคันมาก ปากแตกเป็นแผลคันรอบปากเหนือปากเหมือนมีน้ำซึมสักพักก็แห้งเป็นสะเก็ด ตรงคอเป็นผื่นวงๆคันผ่านไปสักพักก็แห้งเป็นรอยตึงๆสีคล้ำๆ ไม่รู้ว่าแพ้อะไรรึป่าวคันมาก
สวัสดีค่ะ อาการผื่นแดงคันที่หน้า อาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม เป็นตุ่มแดง คัน อาจมีลักษณะผิวลอก2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เป็นตุ่มแดงคัน3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5. ตุ่มถูกแมลงกัด มักคันมาก เป็นตุ่มนูนแดงหากมีอาการคันรอบปากร่วมด้วย อาจเป็นเรื่องเดียวกัน เช่นการมีผื่นผิวหนังอักเสบจากการแพ้สารบางอย่างซึ่งใช้ทั่วใบหน้าการดูแลตัวเองเบื้องต้น ไม่ไปแกะเกาบริเวณที่คัน ทำความสะอาดผิวหนังด้วยน้ำเปล่าสะอาด หลีกเลี่ยงการใช้สบู่ถูโดยตรง ถ้าคันมากสามารถรับประทานยาแก้แพ้กลุ่มต้านฮิสตามีนได้ ยังไม่เอายาอะไรไปทาเองเพราะยังไม่ทราบการวินิจฉัยว่าเป็นอาการคันจากสาเหตุใด หลีกเลี่ยงสิ่งที่ใช้แล้วทำให้มีอาการมากขึ้นหากผื่นยังลุกลาม แดง คันมาก มีไข้ร่วมด้วย ควรรีบไปพบแพทย์ค่ะ